8% hátekjuskattur, en 27% "lífeyrisþegaskattur"

Ég skrifaði færslu um þetta fyrr í kvöld. Sjá:

Bandormurinn er ómerkileg árás á þá sem minnst mega sín

Samkvæmt mínum útreikningi þá fela tillögur ríkisstjórnarinnar í sér allt að 27% "lífeyrisþegarskatt". Já, 27% meðan hátekjuhópurinn greiðir 8% og aðrir ekki neitt.

Jafnaðarmennska Samfylkingarinnar á sér engan líka.

Fyrri ummæli:
Ef þetta er rétt sem þú segir þá segi ég mig úr Samfylkingunni.

Valsól! Þú ert öll að koma til. Ræstu nú heilann!!

||

Ég er alveg gáttuð á hugmyndaleysi í sambandi við aðgerðir. Núna eru lífeyrissjóðir að tala um að láta 25 milljarða inn til styrktar atvinnulífinu. Af hverju er ríkisstjórnin ekki látin fá þessa peninga til að stoppa í gat þessa árs. Síðan geta þeir komið aftur með peninga næsta ár. Ef lífvænleg fyrirtæki geta endurskipulagt sig og fengið eðlilega fyrirgreiðslu (bankalán) á viðráðanlegum vöxtum þá eiga þau að geta spjarað sig. Að setja misvitra menn í úthlutun á hvað er lífvænlegt kallar á mikil völd og hættu á hlutdrægni (sleppi þvi að kalla það spillingu). Síðan legg ég til að allar lífeyrissjóðsgreiðslur um tíma séu greiddar til ríkisins. Þetta eru peningar sem fólk hefur ekki á milli handanna og saknar því ekki. Þegar betur árar ef þörf er má hækka greiðslurnar til lífeyrissjóðanna til að ná þessu upp aftur. Ef þetta hefur áhrif á útgreiðslu þá er það varla verra en fyrirhuguð skerðing á ellilífeyrisþega.

Nú reka sjálfsagt margir upp ramma kvein og finna þessu allt til forráttu, en ég vil minna á að þetta er okkar land og við hjótum að geta haft áhrif á úr hvaða sjóði við tökum til að rétta land okkar við.

Umfram allt þarf að gæta þess að lán landsmanna hækki ekki, en allt sem hækkar ratar inn í einhverja vísitölur, sem einhverjir snillingar settu yfir okkur og aðrir snillingar vita ekki hvernig á að taka út.

Annað, sem ég vildi nefna fyrst ég er komin af stað er að ég skil ekki hvernig nokkrum dettur í hug að skila ekki gjaldeyri heim. Skammtíma gróði mun hefna sín þegar til lengri tíma er litið.

Saman stöndum við, en sundruð föllum við.

||

Þetta er ekki í fyrsta sinn sem ráðist er á gamla fólkið. Í desember voru líka samþykkt lög um "ráðstafanir í ríkisfjármálum" þar sem einn hópur kom hrikalega illa út. Það voru ellilífeyrisþegar með lítil lífeyrisréttindi.

Sjá færslu með dæmum hér

Orsakavaldurinn var aukin tekjutenging vegna vaxtatekna. Hægt hefði verið að hlífa þessu fólki með tvöföldun frítekjumarks, en með reglugerð frá 23. desember var það aðeins hækkað úr 90.000 krónum í 98.640. Undir reglugerðina skrifaði Jóhanna Sigurðardóttir, þáverandi félagsmálaráðherra.

Þarna fengu efnalitlir eldri borgarar kjaftshögg í jólagjöf. Það er ekki fyrir hvern sem er að skilja jafnaðarmennsku Samfylkingarinnar, en þessi nýjasta atlaga að þeim sem minnst mega sín þarf ekki að koma á óvart.

||

Marínó.

Veistu hve há upphæðin er á ári sem við greiðum í lífeyrissjóðina?

||

Takk fyrir upplýsingarnar Marínó. Ég vissi að ég kæmi ekki að tómum kofanum hjá þér.

En þá sjáum við það. 90 milljarðar á ári ef bara er talað um skyldulífeyrissparnaðinn. Af hverju í ósköpunum fáum við ekki að taka sundtökin og synda til lands í stað þess að níðþungum steinum sé varpað til okkar út á hafsjó. Steinum, sem munu með þessu áframhaldi drekkja okkur. Við þurfum ekki leiðtoga, sem hugsa í einu og öllu fyrir okkur. Við þurfum að snúa bökum saman sem þjóð og nýta okkur þann sjóð, sem við Íslendingar eigum saman. Við eigum að hafa þann rétt að fá að hjálpa við að koma okkur úr þessum vandræðum í stað þess að bíða milli vonar og ótta hvað næst. Við skulum muna að það sameinar okkur að hjálpast að í stað þess að bítast um hvar verði höggið.

Að lokum vil ég bæta við að tel ég að allir eigi að hafa þann möguleika að eiga eina íbúð eða hús, skuldlaust þegar vinnukvöldi lýkur og að það eigi að vera hans lífeyrissjóður. Eins og nú horfir verður fólk alveg eignalaust þegar að þeim tímapunkti kemur. Þá eru þessar lífeyrissjóðsgreiðslur hvort sem er eins og dropi í hafið.

||

með ólíkindum hvernig menn hafa geð í sér að níðast sífelllt á öldruðum.

sá hópur fólks ætti að vera friðhelgur. fólk sem hefur stritað og skilað sínu til samfélagsins og ætti að fá að njóta lífsins, án áhyggja, í ellinni.

alla vega vil ég fá að eiga áhyggjulausa elli, þegar og ef ég næ þeim áfanga. ég skal hins vegar alveg díla við áhyggjurnar núna, meðan ég er hraustur og get unnið.

Ummæli:
Voðalegar reiknikúnistir eru þetta. Núna er búið að reikna okkur margsinnis til helvítis vegna Iceve reikningana, og nú heyrist grátur vegna aldraðra og örykja, sem hafa vælt allt góðærið.

Það verða allir að bera birgðar og engin þar undntekning. Þjóðin kaus Sjálfstæðisflokkinn til valda í 18 ár og við verðum að borga fyrir það. Það er ekki flóknara en það. Þetta er rétt byrjunin, ég held að þetta eigi bara eftir að versna.

Verkefni: Samþykki
Merking: Já